Here is a page extracted from Wikipedia that may contain CSS, HTML, and a lot of unformatted text.

Title: Palla
Content: A palla (de o latín <PALEA) ye o tallo seco de bellas plantas poacias, en especial os cerials de cautivo común: trigo, hordio, cevau, segal, arroz, etc. Tradicionalment, s'obteneba deseparando-la contra o grano en o proceso de trilla y aventau. En l'actualidat, con a mecanización de a siega, se gosa fer con maquinas.

A palla ye un material muit barato y se fa servir ta muitos usos. Eventualment, puede estar alimento ta bels animals, pero l'uso mas frecuent en ganadería ye de fer-les de leito a las bestias y ta absorver, espardindo-la por o suelo d'a cuadra ta que absorva parcialment a orina y a humedat d'o fiemo, o que disminuye o riesgo d'infeccions por l'obligau contacto d'os animals con as suyas deposicions. Tamién s'ha feito servir tradicionalment en atros campos, como a construcción: serviba ta cubillar bordas y cabanas, y tamién yera un component d'o tillo y de l'adoba.

As bordas a on que s'almagazena la palla se dicen pallers/os, pero en bels puestos tamién s'almagazena a la intemperie en niedas, que son unas estructuras particulars destinadas a minimizar a descomposición cuan s'ha de guardar en l'exterior. As pacas son paquez de palla compactada mecanicament, de regular con bella maquina especifica ta fer ixa función.

Imáchens

Se veiga tamién 
Feno.
Hierba.
Madera.
Lino.
Trena.
Falciello.

Referencias

Vinclos externos 

Agricultura
Ganadería
Materials de construcción
Siega